A BIZOTTSÁG HATÁROZATA
(2006. december 5.)
a 2006/80/EK határozatnak Szlovénia tekintetében történő módosításáról
(az értesítés a C(2006) 5797. számú dokumentummal történt)
(Csak a szlovén nyelvű szöveg hiteles)
(2006/883/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az állatok azonosításáról és nyilvántartásáról szóló, 1992. november 27-i 92/102/EGK tanácsi irányelvre (1) és különösen annak 3. cikke (2) bekezdésére,
mivel:
(1)
A 92/102/EGK irányelv az állatok azonosításának és nyilvántartásának minimumkövetelményeit határozza meg a részletesebb, betegségek felszámolása vagy ellenőrzése céljából megállapítható közösségi szabályok sérelme nélkül.
(2)
A 92/102/EGK irányelv 3. cikkének (1) bekezdése értelmében a tagállamok biztosítják, hogy az illetékes hatóság naprakész listával rendelkezzen minden, az irányelv hatálya alá tartozó állatok tartásával foglalkozó és területén található gazdaságról.
(3)
A 92/102/EGK irányelv 3. cikkének (2) bekezdése rendelkezik arról, hogy a tagállamok felhatalmazhatók, hogy az említett irányelv 3. cikkének (1) bekezdésében előírt gazdaságok listájából kizárják azon természetes személyeket, akik egyetlenegy sertést saját használatra vagy fogyasztásra tartanak, feltéve hogy ezt az állatot minden mozgást megelőzően az említett irányelvben megállapított ellenőrzéseknek vetik alá.
(4)
A 2006/80/EK bizottsági határozat (2) felhatalmaz egyes tagállamokat arra, hogy a 92/102/EGK irányelv 3. cikkének (2) bekezdésében előírt eltérést az egyetlenegy sertést tartó gazdaságok tekintetében alkalmazzák.
(5)
Szlovénia az egyetlenegy sertést tartó gazdaságokra vonatkozóan kérte a 92/102/EGK irányelv 3. cikkének (2) bekezdésében szereplő felhatalmazást, és megfelelő biztosítékokat szolgáltatott az említett irányelvben meghatározott ellenőrzések elvégzését illetően.
(6)
Ennélfogva helyénvaló engedélyezni, hogy Szlovénia alkalmazza ezen eltérést.
(7)
A 2006/80/EK határozatot ezért ennek megfelelően módosítani kell.
(8)
Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2006/80/EK határozat melléklete helyébe e határozat mellékletének szövege lép.
2. cikk
Ennek a határozatnak a Szlovén Köztársaság a címzettje.
Kelt Brüsszelben, 2006. december 5-én.